rejauldu/bengali-wikipedia huggingface dataset:
সোয়াত নদী (, ) পাকিস্তানের খাইবার পাখতুনখোয়া প্রদেশের উত্তর অঞ্চলে একটি বারমাসী নদী।  নদীটি সোয়াত কোহিস্তানের কলাম উপত্যকায় দুটি প্রধান উপনদী উশু ও উতর (বা গ্যাব্রাল) এর সঙ্গমে শুরু হয় এবং বাগধেরী পর্যন্ত একটি সরু ঘাটে প্রবাহিত হয়।   ব্যুৎপত্তি   সোয়াত নামটি একটি প্রাচীন সংস্কৃত শব্দ সুভাস্তু থেকে উদ্ভূত হয়েছে। শব্দটির বাংলা অর্থ স্বচ্ছ জলধারা। নদীর এই নামটি ঋগ্বেদে বর্ণিত হয়েছে।   প্রবাহিকা  thumb|260px|right|সোয়াত নদী এর উৎসটি হিন্দুকুশ পর্বতমালাতে অবস্থিত, যেখান থেকে এটি সারা বছর ধরে হিমবাহ থেকে পানি পায় এবং কালাম উপত্যকা দিয়ে মাদিয়ানে সরু পথে এবং নিচের সোয়াত উপত্যকার চকদারার সমতল ১৬০ কিলোমিটার পর্যন্ত প্রবাহিত। উপত্যকার চূড়ান্ত দক্ষিণে, নদীটি একটি সরু ঘাটে প্রবেশ করে এবং কলঙ্গীর নিকটে পাঞ্জকোড়া নদীর সাথে মিলিত হয় এবং অবশেষে চরসদদার নিকটে কাবুল নদীতে খালি হয়। সেচ ও বিদ্যুৎ উৎপাদনের লক্ষ্যে বটখেলা এর নিকটে এটির গতিপথ পরিবর্তন করা হয়েছে।  ওপার সোয়াত খাল বেনটন টানেলের মধ্য দিয়ে মালাকান্দের নিচে প্রবাহিত। দরগাইয়ের নিচে উপরের খালটি দুটি শাখায় বিভক্ত, চারসদদা এবং সোবি ও মর্দান অঞ্চল দিয়ে প্রবাহিত হয়। জলটি জব্বান ও দারগাই বিদ্যুৎ কেন্দ্রে জলবিদ্যুৎ উৎপাদনের জন্যও ব্যবহৃত হত।   অর্থনৈতিক গুরুত্ব  thumb|260px|right|সোয়াত নদী সোয়াত নদী উপত্যকার অর্থনীতিতে গুরুত্বপূর্ণ ভূমিকা পালন করে।  এটি সোয়াত জেলা, মালাকান্দ জেলা এবং নিম্ন পেশোয়ার উপত্যকার বিস্তীর্ণ অঞ্চল সেচ দেয় এবং জলাবদ্ধতার মাধ্যমে জলের কূপ ও ঝর্ণা পূর্ণ করে।  নদীটি বিভিন্ন প্রজাতির পাখির আবাসস্থল হিসাবে কাজ করে এবং এই অঞ্চলে মাছ ধরা শিল্পে অবদান রাখে।  গ্রীষ্মের মরসুমে নদীর নান্দনিক দৃশ্যাবলী পুরো পাকিস্তান থেকে হাজার হাজার পর্যটককে আকর্ষণ করে।   জলবিদ্যুৎ কেন্দ্র  thumb|260px|right|সোয়াত নদী  সোয়াত নদীর জলবিদ্যুৎ উৎপাদনের জন্য খুবই উপযুক্ত একটি নদী। জলবিদ্যুৎ উৎপাদনের এই অমিয় সম্ভাবনা নবায়নযোগ্য শক্তি ও বিদ্যুৎ উৎপাদনের জন্য এক নতুন দিগন্ত সৃষ্টি করেছে। নদীতে মুন্ডা বাঁধ স্থাপন করার পর ৭৪০ মেগাওয়াট বিদ্যুৎ উৎপাদনে সক্ষম একটি জলবিদ্যুৎ কেন্দ্র সৃষ্টি করা হয়েছে। এছাড়াও অন্য যেসব জলবিদ্যুৎ ও শক্তি কেন্দ্র রয়েছে তা হল- অসিত কেদাম জলবিদ্যুৎ প্রকল্প গ্যাব্রাল জলবিদ্যুৎ প্রকল্প মুলতান জলবিদ্যুৎ প্রকল্প  তাছাড়াও সোয়াত নদীর খালগুলিতে বেশ কয়েকটি ছোট পরিসরে জলবিদ্যুৎ প্রকল্প কেন্দ্র রয়েছে যা স্থানীয় ব্যবহারের জন্য বিদ্যুত উৎপাদন করে থাকে।   আরও দেখুন   ঋগ্বেদীয় নদীসমূহ  সোয়াত জেলা   তথ্যসূত্র    গ্রন্থপঞ্জি   Book: Hidden Treasures of Swat,    বহিঃসংযোগ   সোয়াত উপত্যকার ওয়েবসাইট  বিষয়শ্রেণী:Rivers of Khyber Pakhtunkhwa বিষয়শ্রেণী:Kabul River বিষয়শ্রেণী:Swat District বিষয়শ্রেণী:Rigvedic rivers বিষয়শ্রেণী:Rivers in Buddhism বিষয়শ্রেণী:সোয়াত জেলা বিষয়শ্রেণী:পাকিস্তানের নদী
স্যামুয়েল জর্জ ক্ল্যাফলিন (; জন্ম: ২৭ জুন ১৯৮৬) একজন ইংরেজ অভিনেতা। ২০০৯ সালে লন্ডন একাডেমি অব মিউজিক অ্যান্ড ড্রামাটিক আর্ট থেকে স্নাতক সম্পন্নের পর তিনি টেলিভিশনে অভিনয় শুরু করেন এবং পাইরেটস অব দ্য ক্যারিবিয়ান: অন স্ট্রেঞ্জার টাইডস (২০১১) চলচ্চিত্রে ফিলিপ সুইফট চরিত্রে অভিনয়ের মধ্য দিয়ে চলচ্চিত্রে আগমন করেন।  ক্ল্যাফলিন দ্য হাঙ্গার গেমস চলচ্চিত্র ধারাবাহিকে (২০১৩-২০১৫) ফিনিক ওডেয়ার চরিত্রে এবং প্রণয়ধর্মী হাস্যরসাত্মক মি বিফোর ইউ (২০১৬) চলচ্চিত্রে শ্রেষ্ঠাংশে অভিনয় করে অধিক খ্যাতি অর্জন করেন। এরপর তিনি অ্যাড্রিফট (২০১৮) ও দ্য নাইটিঙ্গেল (২০১৮) চলচ্চিত্রে এবং পিকি ব্লাইন্ডার্স (২০১৯-২০২২) টিভি ধারাবাহিকে অসওয়াল্ড মসলি ও এনোলা হোমস (২০২০) চলচ্চিত্রে মাইক্রফট হোমস চরিত্রে অভিনয় করেন।  প্রারম্ভিক জীবন ক্ল্যাফলিন ১৯৮৬ সালের ২৭শে জুন সাফোকের ইপসউইচে জন্মগ্রহণ করেন। তার পিতা মার্ক ক্ল্যাফলিন একজন অর্থায়ন কর্মকর্তা এবং মাতা সু ক্ল্যাফলিন (জন্মনাম: ক্লার্ক) একজন সহকারী শিক্ষক। তার দুই বড় ভাই রয়েছে, তারা হলেন বেঞ্জামিন ও ড্যানিয়েল এবং ছোট ভাই জোসেফ (জন্ম ১৯৮৯) একজন অভিনেতা।  শৈশবে তার ফুটবল খেলায় আগ্রহ ছিল। শৈশবে গোড়ালিতে আঘাত পাওয়ার পূর্ব পর্যন্ত তিনি ফুটবল খেলতেন। আঘাতের পর তিনি বুঝতে পারেন যে তিনি পেশাদার ফুটবল খেলতে পারবেন না। কস্টেসি হাই স্কুলে পড়াকালীন বিদ্যালয়ের একটি নাটকে অংশগ্রহণের পর তার পিতামাতা ও একজন শিক্ষকের পরামর্শে তিনি অভিনয় শুরু করেন।  নরউইচ সিটি স্কুল অব এক্সিলেন্সের সদস্য ক্ল্যাফলিন ২০০৩ সালে নরউইচ সিটি কলেজে প্রদর্শন কলা বিষয়ে ভর্তি হন। এরপর তিনি ২০০৯ সালে লন্ডন একাডেমি অব মিউজিক অ্যান্ড ড্রামাটিক আর্ট থেকে স্নাতক সম্পন্ন করেন।  ব্যক্তিগত জীবন ২০১১ সালে ক্ল্যাফলিন অভিনেত্রী লরা হাডকের সাথে প্রেম শুরু করেন। মাই উইক উইথ মেরিলিন চলচ্চিত্রের অডিশন দিতে গিয়ে তাদের পরিচয় হয়। তারা ২০১৩ সালের জুলাই মাসে গোপন অনুষ্ঠানের মধ্য দিয়ে বিবাহবন্ধনে আবদ্ধ হন। ২০১৫ সালের ডিসেম্বর মাসে তাদের পুত্র সন্তান এবং ২০১৮ সালের ফেব্রুয়ারি মাসে কন্যাসন্তান জন্মগ্রহণ করে। ২০১৯ সালের ২০শে আগস্ট ক্ল্যাফলিন ও হাডক আইনি প্রক্রিয়ায় আলাদা হওয়ার ঘোষণা দেন। ২০২২ সাল থেকে তিনি মডেল ক্যাসি আমাতোর সাথে প্রেম করছেন।  পুরস্কার ও মনোনয়ন  বছর পুরস্কার বিভাগ মনোনীত কর্ম ফলাফল ২০১২ এম্পায়ার পুরস্কার শ্রেষ্ঠ নবাগত পুরুষ পাইরেটস অব দ্য ক্যারিবিয়ান: অন স্ট্রেঞ্জার টাইডস  টিন চয়েস পুরস্কার চয়েস চলচ্চিত্র: আলোচিত সাফল্য স্নো হোয়াইট অ্যান্ড দ্য হান্টসম্যান  ২০১৪ এম্পায়ার পুরস্কার শ্রেষ্ঠ পার্শ্ব অভিনেতা দ্য হাঙ্গার গেমস: ক্যাচিং ফায়ার  এমটিভি মুভি পুরস্কার শ্রেষ্ঠ শার্টহীন অভিনয় দ্য হাঙ্গার গেমস: ক্যাচিং ফায়ার  টিন চয়েস পুরস্কার চয়েস চলচ্চিত্র: সেরা দৃশ্য দ্য হাঙ্গার গেমস: ক্যাচিং ফায়ার  গ্ল্যামার পুরস্কার বর্ষসেরা পুরুষ   ২০১৬ টিন চয়েস পুরস্কার চয়েস চলচ্চিত্র: চুম্বন (এমিলিয়া ক্লার্কের সাথে যৌথভাবে) মি বিফোর ইউ  ২০১৭ এমটিভি মুভি ও টিভি পুরস্কার ক্রন্দন উদ্রেককারী(এমিলিয়া ক্লার্কের সাথে যৌথভাবে)  মি বিফোর ইউ   তথ্যসূত্র  বহিঃসংযোগ     বায়োগ্রাফি.কমে স্যাম ক্ল্যাফলিন  বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ইংরেজ অভিনেতা বিষয়শ্রেণী:ইপসউইচের অভিনেতা বিষয়শ্রেণী:ইংরেজ চলচ্চিত্র অভিনেতা বিষয়শ্রেণী:ইংরেজ টেলিভিশন অভিনেতা বিষয়শ্রেণী:লন্ডন একাডেমি অব মিউজিক অ্যান্ড ড্রামাটিক আর্টের প্রাক্তন শিক্ষার্থী বিষয়শ্রেণী:সিটি কলেজ নরউইচের প্রাক্তন শিক্ষার্থী বিষয়শ্রেণী:সাফোকের অভিনেতা
এ কে এম জাকির হোসেন (জন্ম: ২৮ সেপ্টেম্বর ১৯৬৯) একজন বাংলাদেশী কৃষিবিদ ও শিক্ষাবিদ। তিনি বাংলাদেশ কৃষি বিশ্ববিদ্যালয়ের ফসল উদ্ভিদ বিজ্ঞান বিভাগের অধ্যাপক এবং কুড়িগ্রাম কৃষি বিশ্ববিদ্যালয়ের প্রথম উপাচার্য।   জন্ম ও পরিবার  তিনি ১৯৬৯ সালের ২৮ সেপ্টেম্বর রংপুরের বদরগঞ্জ উপজেলায় জন্ম গ্রহণ করেন। তার বাবা মকবুল হোসেন ও মা জামিলা খানম। জাকির হোসেনের স্ত্রী ফৌজিয়া সুলতানা বাংলাদেশ কৃষি বিশ্ববিদ্যালয়ের পোল্ট্রি বিজ্ঞান বিভাগের অধ্যাপক। এই দম্পতির দুইজন পুত্র সন্তান রয়েছে।   শিক্ষাজীবন  জাকির হোসেন বাংলাদেশ কৃষি বিশ্ববিদ্যালয় থেকে স্নাতক ও ফসল উদ্ভিদ বিজ্ঞান বিভাগ থেকে স্নাতকোত্তর ডিগ্রি লাভ করেন। তিনি বাংলাদেশ কৃষি বিশ্ববিদ্যালয়ের ফজলুল হক হল ছাত্রলীগের সভাপতি ছিলেন। তিনি জাপানের গিফু ইউনির্ভাসিটি থেকে প্লান্ট ফিজিওলজি অ্যান্ড বায়োকেমিস্ট্রতে পিএইচডি অর্জন করেন এবং জাপান ইন্টারন্যাশনাল রিসার্চ সেন্টার ফর এগ্রিকালচারাল সায়েন্স থেকে পোস্ট ডক্টরাল গবেষণা সম্পন্ন করেন।   কর্মজীবন  জাকির হোসেন বাংলাদেশ কৃষি বিশ্ববিদ্যালয়ের ফসল উদ্ভিদ বিজ্ঞান বিভাগে ১৯৯৭ সালে প্রভাষক হিসেবে যোগ দেন। এরই ধারাবাহিকতায় ২০০০ সালে তিনি সহকারী অধ্যাপক, ২০০৫ সালে সহযোগী অধ্যাপক এবং ২০১০ সালে অধ্যাপক পদে পদোন্নতি লাভ করেন।  কর্মজীবনে অধ্যাপনার পাশাপাশি তিনি বাংলাদেশ কৃষি বিশ্ববিদ্যালয়ের ছাত্র বিষয়ক উপদেষ্টা, প্রক্টর, বিশ্ববিদ্যালয়ের বোটানিক্যাল গার্ডেনের কিউরেটর, বিভাগীয় প্রধান, একাধিক বিশ্ববিদ্যালয়ের সিন্ডিকেট সদস্য, শিক্ষক সমিতির বিভিন্ন পদে নেতৃত্ব প্রদানসহ বিভিন্ন গুরুত্বপূর্ণ দায়িত্ব পালন করেন।  এ কে এম জাকির হোসেন ২০২২ সালের ২৬ এপ্রিল কুড়িগ্রাম কৃষি বিশ্ববিদ্যালয়ের উপাচার্য হিসেবে নিয়োগ লাভ করেন এবং ৮ মে বিশ্ববিদ্যালয়টির প্রথম উপাচার্যের দায়িত্বভার গ্রহণ করেন। তিনি ২০২৪ সাল পর্যন্ত এ দায়িত্ব পালন করেন।   প্রকাশনা  জাতীয় ও আন্তর্জাতিক জার্নালে তার উল্লেখযোগ্য সংখ্যক গবেষণাপত্র প্রকাশিত হয়েছে।   সংগঠন  তিনি বিভিন্ন পেশাজীবী ও সামাজিক সংগঠনের সদস্য। তিনি কৃষিবিদ ইনস্টিটিউশন বাংলাদেশের যুগ্ম-মহাসচিব, ওয়ান বাংলাদেশের সহ-সভাপতি এবং রংপুর সমিতি, ময়মনসিংহ বিভাগের সভাপতি হিসেবে দায়িত্ব পালন করেন। এছাড়া তিনি বাংলাদেশ আওয়ামী লীগের বন ও পরিবেশ উপ-কমিটির সদস্য হিসেবেও দায়িত্ব পালন করেন।   তথ্যসূত্র   বিষয়শ্রেণী:১৯৬৯-এ জন্ম বিষয়শ্রেণী:রংপুর জেলার ব্যক্তি বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশ কৃষি বিশ্ববিদ্যালয়ের শিক্ষক বিষয়শ্রেণী:কুড়িগ্রাম কৃষি বিশ্ববিদ্যালয়ের উপাচার্য বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
313x313px|thumb|সর্বশেষ উপাত্ত অনুযায়ী অনুযায়ী ভারতের রাজ্য ও কেন্দ্রশাসিত অঞ্চলসমূহের মাথাপিছু জিডিপি|alt=  এটি ভারতের রাজ্য ও কেন্দ্রশাসিত অঞ্চলসমূহের মাথাপিছু জিডিপির একটি তালিকা।  অবস্থান  রাজ্য/কেন্দ্রশাসিত অঞ্চল মাথাপিছু NSDP(মনোনীত) উপাত্তের বছরমাথাপিছু PPP  (2017 INT$) তুলনীয় দেশ  (PPP)১গোয়া২০১৬–১৭ INT$২১,১৪০২দিল্লি২০১৭–১৮ INT$১৮,৫২০৩সিক্কিম২০১৭–১৮INT$১৬,৭৬০৪চণ্ডীগড়২০১৫–১৬INT$১৩,৬৪০৫পুদুচেরি২০১৭–১৮INT$১১,১৫০৬হরিয়াণা২০১৭–১৮INT$১১,০৯০৭তেলঙ্গানা২০১৭–১৮INT$১০,২০০৮মহারাষ্ট্র২০১৭–১৮INT$১০,১৭০৯উত্তরাখণ্ড২০১৭–১৮INT$১০,০০০১০কর্ণাটক২০১৭–১৮INT$৯,৮৩০১১তামিলনাড়ু২০১৭–১৮INT$৯,৪০০১২কেরল২০১৬–১৭INT$৯,২০০১৩হিমাচল প্রদেশ২০১৭–১৮INT$৯,০৫০১৪গুজরাত২০১৬–১৭  INT$৮,৮২০১৫পাঞ্জাব, ভারত২০১৭–১৮INT$৮,০৫০১৬অন্ধ্রপ্রদেশ২০১৭–১৮INT$৮,০০০১৭আন্দামান ও নিকোবর দ্বীপপুঞ্জ২০১৬–১৭INT$৭,৭০০ ১৮মিজোরাম২০১৬-১৭INT$৭,২৬০১৯অরুণাচল প্রদেশ২০১৬–১৭INT$৬,৭৩০২০রাজস্থান২০১৭–১৮INT$৫,৬৬০২১পশ্চিমবঙ্গ২০১৭–১৮INT$৫,৩৮০২২ছত্তীসগঢ়২০১৭–১৮INT$৫,১৮০২৩নাগাল্যান্ড২০১৬–১৭INT$৫,০৮০২৪জম্মু ও কাশ্মীর২০১৭–১৮INT$৪,৮৫০২৫ওড়িশা২০১৬–১৭INT$৪,৫৬০২৬ত্রিপুরা২০১৫–১৬INT$৪,৫২০২৭মধ্যপ্রদেশ২০১৭–১৮INT$৪,৫১০২৮মেঘালয়২০১৬–১৭INT$৪,১৩০২৯আসাম২০১৬–১৭INT$৩,৭৯০৩০ঝাড়খণ্ড২০১৫–১৬INT$৩,৫৪০৩১মণিপুর২০১৬–১৭INT$৩,৩০০৩২উত্তরপ্রদেশ২০১৭–১৮INT$৩,১২০৩৩বিহার২০১৬–১৭INT$২,১৭০—  ভারত ২০১৭–১৮INT$৬,৩৭৫  টীকা  আইএমএফ থেকে পিপিপির রূপান্তর হার অনুযায়ী মাথাপিছু জিডিপি পিপিপি গণনা করা হয়েছে।  তথ্যসূত্র  বিষয়শ্রেণী:ভারতের রাজ্য ও কেন্দ্রশাসিত অঞ্চল সম্পর্কিত তালিকা বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতের অর্থনীতি
সাধুরপাড়া ইউনিয়ন বাংলাদেশের ময়মনসিংহ বিভাগের জামালপুর জেলার বকশীগঞ্জ উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা  সাধারণ তথ্যাবলীঃ-  ক।ইউনিয়নের মোট আয়তন-২৫.৬২ বর্গ কিঃমিঃ  খ।মোজা ১টি  গ।মোট হোল্ডির সংখ্যা ৬১৭৫টি  ঘ।মোট জমির পরিমান ১৩,৭৮১ একর  ঙ।হাট/বাজারের সংখ্যা ১টি  ২।রেজিষ্টার সমুহঃ-  (ক)রেজিঃ ৩৬টি,৮টি এস,এ,ছেড়াফাটা,আর,এম,২৮টি  ২।(খ)রেজিঃ ৩২টি এস,এ, বি,আর এস,৩২টি  ৩।মোট খাস জমির পরিমাণ  (i)পার্ট-৩১৪.০০একর।  (ii)পার্ট-৪১২,৩০ একর।  (iii)পার্ট-২৪৫.২৮ মোট ৯৭১.৫৮ একর।  ৪।২৫ বিঘার বহি দুটি মোট হল্ডিং ৬৬টি  ৫। জনবলঃ- ৩২১৬৫ জন প্রায়   শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান   দশানী নদীর উৎসমুখ।   উল্লেখযোগ্য ব্যক্তিত্ব  বীরমুক্তিযোদ্ধা হেলাল উদ্দিন খান।বৃহত্তর ময়মনসিংহ বিভাগের জামালপুর জেলার বকশীগঞ্জ উপজেলার সাধুরপাড়া ইউনিয়নের খানপাড়া গ্রামে জন্মগ্রহণ করেন।তিনি ১৯৭১ সালে মুক্তিযুদ্ধে সক্রিয়ভাবে অংশগ্রহণ করেন। মুক্তিযুদ্ধ চলাকালে ১১ নং সেক্টরের অধীনে স্বশরীলে অংশগ্রহণ করেন এবং তার একটি পায়ে গুলিবৃদ্ধ হয়। যুদ্ধ পরবর্তী সময়ে তিনি দীর্ঘদিন বকশীগঞ্জ উপজেলায় খাতেমুন মঈন মহিলা ডিগ্রি কলেজে অধ্যাপক হিসেবে কর্মরক ছিলেন।এছাড়াও তিনি প্রত্যক্ষ ও পরোক্ষভাবে বিভিন্ন স্কুল,কলেজ,মাদ্রাসা ও বিভিন্ন উন্নয়নমূলক কর্মকাণ্ডে নিয়োজিত ছিলেন। বর্তমানে তিনি বকশীগঞ্জ উপজেলায় নিজ বাসভুবনে বসবাস করছেন।   জনপ্রতিনিধি  বর্তমান চেয়ারম্যান- ভারপ্রাপ্ত জিয়াউর রহমান  +চেয়ারম্যানগণের তালিকা ১৯৭১-২৫ক্রমিকনামমেয়াদ০১মৃত: সিদ্দিকুর রহমান৫ বছর০২মুত: তুফাজউদ্দিন৫ বছর০৩মৃত: সিদ্দিকুর রহমান ৫ বছর০৪মৃত: ওমর গাজী ৫ বছর০৫মৃত: তুফাজউদ্দিন৫ বছর০৬মৃত: সিদ্দিকুর রহমান ৫ বছর০৭মৃত: সৈয়দ জামান৫ বছর০৮হেলালউদ্দিন খান৫ বছর০৯হুমায়ন কবীর৫ বছর১০মিজানুর রহমান লেবু৫ বছর১১মাহমুদুল আলম বাবু৭ বছর১২ভারপ্রাপ্ত জিয়াউর রহমান বর্তমান   আরও দেখুন    ময়মনসিংহ বিভাগ  জামালপুর জেলা   তথ্যসূত্র   বিষয়শ্রেণী:বকশীগঞ্জ উপজেলার ইউনিয়ন
thumb|right|জেরুসালেমের কুব্বাত আস সাখরা স্থাপনার মেঝেতে অবস্থিত সাখরা। এর উপরে বাম দিকের গর্তটি নিচে বির আল আরওয়াহ নামক গুহার দিকে নিয়ে যায়। গর্তের নিচের খাচা সদৃশ কাঠামো গুহার প্রবেশপথের সিড়িকে ঢেকে রেখেছে। ছবিতে উপরের দিক এর দক্ষিণ দিক।  সাখরা (Arabic: صخرة translit. Sakhrah) দ্বারা জেরুসালেমের কুব্বাত আস সাখরা নামক স্থাপনার অভ্যন্তরে অবস্থিত পাথরকে বোঝানো হয়। একে ছিদ্রযুক্ত পাথরও বলা হয় কারণ এর দক্ষিণ পূর্ব কোণে একটি গর্ত রয়েছে যা পাথরের নিচে বির আল আরওয়াহ নামক গুহায় চলে যায়। এটি ইহুদি ধর্মের সর্বাধিক গুরুত্বপূর্ণ স্থান। ইহুদি প্রথা অনুযায়ী এটি বেহেশত ও পৃথিবীর মধ্যকার আধ্যাত্মিক সংযোগ। ইহুদিরা প্রার্থনার সময় এর দিকে মুখ করে। তাদের বিশ্বাস অনুযায়ী এটি জেরুসালেমের মন্দিরের হলি অব হলিসের স্থান ছিল।  আরও দেখুন হজরে আসওয়াদ ইহুদি ধর্মে জেরুসালেম ইসলাম ধর্মে জেরুসালেম  তথ্যসূত্র  বিষয়শ্রেণী:হারাম আল শরিফ বিষয়শ্রেণী:পবিত্র পাথর বিষয়শ্রেণী:ইসলামের পবিত্র স্থান বিষয়শ্রেণী:ইহুদি ধর্মের পবিত্র স্থান
মণিপুর পিপলস পার্টি (এমপিপি) হল ভারতের মণিপুর রাজ্যের একটি রাজনৈতিক দল। এমপিপি ২৬ ডিসেম্বর ১৯৬৮ সালে ভারতীয় জাতীয় কংগ্রেসের ভিন্নমতাবলম্বীদের একটি গ্রুপ দ্বারা প্রতিষ্ঠিত হয়েছিল। ফেব্রুয়ারী ২০০৭ মণিপুর রাজ্য নির্বাচনে দলটি ৬০টি আসনের মধ্যে ৫টি আসন পেয়েছিল।   বর্তমানে এটি উত্তর-পূর্বের রাজনৈতিক দলগুলির সমন্বয়ে গঠিত উত্তর-পূর্ব আঞ্চলিক রাজনৈতিক ফ্রন্টের একটি অংশ যা জাতীয় গণতান্ত্রিক জোট (ভারত) সমর্থন করেছে।   আরো দেখুন    ভারতীয় জাতীয় কংগ্রেসের বিচ্ছিন্ন দল  ও. জয় সিং   টীকা    তথ্যসূত্র   বিষয়শ্রেণী:ভারতের আঞ্চলিকতাবাদী দল বিষয়শ্রেণী:মণিপুরের রাজনৈতিক দল বিষয়শ্রেণী:১৯৬৮-এ প্রতিষ্ঠিত রাজনৈতিক দল বিষয়শ্রেণী:ভারতীয় জাতীয় কংগ্রেসের বিচ্ছিন্ন দল
মানসী সালভি একজন ভারতীয় টেলিভিশন অভিনেত্রী। তিনি আশীর্বাদ, কোই আপনা সা, আওয়াজ - দিল সে দিল তক, আক্রোশ, সতী ...সত্য কি শক্তি, অসম্ভব, পেয়ার কা দর্দ হ্যায় মিঠা মিঠা পেয়ারা পেয়ারা, ডোলি আরমানো কি, ওহ আপনা সা এবং কায় ঘড়লা টায় রাত্রি ? ইত্যাদি ধারাবাহিকে তার ভূমিকার জন্য সর্বাধিক পরিচিত।   কর্মজীবন  সালভি স্টার প্লাসের পেয়ার কা দর্দ হ্যায় মিঠা মিঠা পেয়ারা পেয়ারা ধারাবাহিকে মুখ্য নায়কের চরিত্র আদিত্যের মা অবন্তিকার ভূমিকায় অভিনয় করেছিলেন। তিনি জি টিভির আশীর্বাদ নামক ধারাবাহিক অনুষ্ঠানের মাধ্যমে ছোট পর্দায় তার কর্মজীবন শুরু করেন। তিনি একতা কাপুরের কোই আপনা সা  ধারাবাহিকে খুশির ভূমিকায় অভিনয় করেন। ২০০৫ সালে, তিনি সারথি ধারাবাহিকে অভিনয় করেছিলেন, যেখানে তিনি মনস্বী গোয়েঙ্কার ভূমিকায় অভিনয় করেছিলেন। একই বছর তিনি লতা নার্ভেকর প্রযোজিত এবং গজেন্দ্র আহিরে পরিচালিত একটি মারাঠি চলচ্চিত্রে অভিনয় করেন।   প্রাথমিক এবং ব্যক্তিগত জীবন  ২০০৫ সালের জানুয়ারিতে, সালভী স্টার ওয়ানে সম্প্রচারিত সাপ্তাহিক ধারাবাহিক সিদ্ধান্ত -এর পরিচালক হেমন্ত প্রভুকে বিয়ে করেন। প্রভু সালভির  সতী...সত্য কি শক্তি  ধারাবাহিকের পরিচালনা করেছিলেন।   ২০০৮ সালে, তিনি তাদের কন্যা ওমিশা প্রভুর জন্ম দেন। ২০১৬ সালে, মানসী এবং হেমন্তের বিবাহবিচ্ছেদ হয়।    চলচ্চিত্র তালিকা    চলচ্চিত্র  বছর শিরোনাম ভূমিকা রেফ. ২০০৬ আই শপ্পাথ..! গার্গী দেবকী দেশাই  ২০১১ সদরক্ষণায় এসিপি বিদ্যা পণ্ডিত  ২০১১ খেল মন্ডালা শীতল  ২০১৩ আসা মি আশি টি রিয়া    টেলিভিশন  বছরশোভূমিকানোট১৯৯৬কাহান সে কাহান তাক১৯৯৮–২০০১আশীর্বাদপ্রীতি চৌধুরী / প্রীতি বিজয় মানসিংহা১৯৯৯আহট - দ্য রুমমেট : পর্ব ১ ও পর্ব ২পর্বভিত্তিকএক্স জোন - হইরাতকবিতা২০০০–২০০১কর্তব্যপদ্মা২০০০অভালমায়া২০০১–২০০৩কোই আপনা সাখুশি বিশাল গিল২০০৩সোন পারিচুলবুলি ২২৯২০০৩–২০০৪কুছ পাল সাথ তুমহারাআওয়াজ - দিল সে দিল তাকসরগম২০০৪আক্রোশসুমন অহুজা / সুমন অভয় মিত্তল২০০৪–২০০৫প্রতিমাপ্রেমা ঘোষ২০০৪–২০০৬সার্থীমনস্বী সত্য গোয়েঙ্কা২০০৬সতি... সত্য কি শক্তিঅ্যাডভোকেট সতি রজদানবিরাসতগার্গী কুনাল খরবন্দা২০০৭অসম্ভবশুভ্রা অধিনাথ শাস্ত্রী২০০৬রাবণমন্দোদরী২০১১পবিত্র রিশতাআশনা দিগ্বিজয় কিরলোস্করক্যামিও২০১১–২০১২একচ হ্যা জন্মি জানুশ্রিকান্তের প্রাক্তন স্ত্রী২০১২হাম নে লি হ্যায় - শপথঅ্যাডভোকেট তানিশাসপনে সুহানে লাদকপন কেস্নেহা আকাশ কুমারক্যামিও২০১২–২০১৪পেয়ার কা দর্দ হ্যায় মিঠা মিঠা পিয়ারা পিয়ারাঅবন্তিকা দিবান / অবন্তিকা হরিশ কুমার২০১৩হামারা হিরো শক্তিমানগীতা বিশ্বাস২০১৪ঔর পেয়ার হো গয়ামানসীক্যামিও২০১৫ডোলি আরমানো কিউর্মি ঈশান সিনহা২০১৬ভাগে রে মনরিয়া রাঘব বাজপাই২০১৬ইশকবাজকেতকি বিক্রম রানাক্যামিও২০১৭এক আস্থা অ্যাইসি ভিলক্ষ্মী গোবিন্দ আগরওয়াল২০১৭–২০১৮ওহ আপনা সানিশা সমর শুক্লা২০১৮পাপা বাই চান্সসুচরিতা সম্রাট চোপড়া / সুচরিতা হরমন বাত্রা২০২০–২০২১কায় ঘটলা ত্যা রাত্রী?আইপিএস রেবতী বোর্কর২০২১–২০২২বালিকা বধূ ২ভৈরবী মেহুল চতুর্বেদী২০২৩জুনুনিয়াতমহীপ "মাহি" ইন্দরজিত মেহতা২০২৩–২০২৫ঘুম হ্যায় কিসিকে প্যার মেডঃ ঈশা শান্তনু ভোঁসলে   পুরস্কার    শ্রেষ্ঠ অভিনেত্রীর জন্য কালাকার পুরস্কার ২০০২ - কোই আপনা সা  সেরা পার্শ্ব অভিনেত্রীর জন্য জি গোল্ড অ্যাওয়ার্ড ২০১৩ - পেয়ার কা দর্দ হ্যায় মিঠা মিঠা পেয়ারা পেয়ারা  বছরের সেরা পারফরম্যান্সের জন্য জি মারাঠি উস্তাভ নাট্যঞ্চ অ্যাওয়ার্ডস ২০২০-২১ - কায়ে ঘাডলা টায় রাত্রি?[ তথ্যসূত্র প্রয়োজন ]  'সদরক্ষণায়' ছবির জন্য সেরা অভিনেত্রীর জন্য মহারাষ্ট্র রাজ্য পুরস্কার।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:জীবিত ব্যক্তি
লিবরেক্যাড (LibreCAD) একটি বিনামূল্যে প্রাপ্ত কম্পিউটার ভিত্তিক ডিজাইনের (ক্যাড) সফটওয়্যার যা দ্বিমাত্রিক (2D) ডিজাইনের জন্য ব্যবহার করা হয়।   অপারেটিং সিস্ট্যাম  এটি লিনাক্স, উইনডোজ, ম্যাক ওএস, ইউনিক্স ইত্যাদি অপারেটিং সিস্ট্যামে কাজ করে।  বিবিধ  এটি অনেকটা অটোক্যাডের মত ফাইল সংরক্ষণ ও ইমপোর্ট করার ক্ষেত্রে AutoCAD DXF ফাইল সহ অন্যান্য এক্সটেনশন ব্যবহার করে।  বহিঃসংযোগ   Official website of the project (en)  Source code repository on GitHub (en)  Project website in SourceForge (en)  LibreCAD community wiki  বিষয়শ্রেণী:মুক্ত সফটওয়্যার বিষয়শ্রেণী:২০১১-এর সফটওয়্যার বিষয়শ্রেণী:সি++ ভাষায় প্রোগ্রামকৃত মুক্ত সফটওয়্যার বিষয়শ্রেণী:উইন্ডোজের জন্য কম্পিউটার-সহায়ক নকশা সফটওয়্যার
সিভিল এভিয়েশন স্কুল এন্ড কলেজ, তেজগাঁও ঢাকার তেজগাঁওয়ের, বীর উত্তম জিয়াউর রহমান সড়কে অবস্থিত একটি কলেজ। এটি ১.৭১ একর (৬৯০০ মিটার) পরিমাপের একটি ভূমি উপর ১৯৬৩ সালে প্রতিষ্ঠিত হয়। পূর্বে এটি স্টাফ ওয়েলফেয়ার হাইস্কুল নামে পরিচিত ছিল। এটি গণপ্রজাতন্ত্রী বাংলাদেশ শিক্ষা ও ঢাকা মাধ্যমিক ও উচ্চ মাধ্যমিক শিক্ষা বোর্ডের মন্ত্রণালয় দ্বারা স্বীকৃত। বর্তমানে, এটি বেসামরিক বিমান চলাচল কর্তৃপক্ষের দ্বারা পরিচালিত হয়।   ইতিহাস  ১৯৬৩ সালে স্টাফ ওয়েল ফেয়ার হাই স্কুল নামে এই বিদ্যালয় তার কার্যক্রম শুরু করে। ১৯৯৬ সালে বাংলাদেশ বেসামরিক বিমান চলাচল কর্তৃপক্ষ বিদ্যালয়টির নাম পরিবর্তন করে সিভিল এভিয়েশন উচ্চ বিদ্যালয়, তেজগাঁও নামকরণ করে। পরবর্তীতে এটি সিভিল এভিয়েশন স্কুল এন্ড কলেজ হিসেবে প্রতিষ্ঠা লাভ করে। ২০১৭ সালে এখানে ইংরেজী মাধ্যম চালু হয়। ১৯ জুন ২০১৮ সালে প্রতিষ্ঠানটি একাদশ শ্রেণিতে পাঠদানের অনুমোদন লাভ করে।   অনুষদ  এখানে বাংলা এবং ইংরেজি মাধ্যমে পড়ানো হয়। প্রতিষ্ঠানের তিনটি অংশ রয়েছে।   প্রাথমিক বিভাগ (কেজি থেকে পঞ্চম শ্রেণি)  জুনিয়র মাধ্যমিক ও মাধ্যমিক (ষষ্ঠ থেকে দশম শ্রেণি)  কলেজ (একাদশ ও দ্বাদশ শ্রেণি)   সহশিক্ষা কার্যক্রম   সিএএসসি ফটোগ্রাফি ক্লাব  সিএএসসি বিজ্ঞান ক্লাব  সিএএসসি কুইজ ক্লাব  সিএএসসি, তেজগাঁও বিতর্ক ক্লাব  সিএএসসি সাহিত্য ও আবৃত্তি ক্লাব   পাঠ  এই বিদ্যালয়ে কেজি থেকে দ্বাদশ শ্রেণি পর্যন্ত ছেলে ও মেয়ে উভয়ই পড়াশোনা করতে পারে। প্রতিবছর উচ্চ মাধ্যমিক সার্টিফিকেটের জন্য উল্লেখযোগ্য সংখ্যক শিক্ষার্থী পরীক্ষা দেয়। এখানে মানবিক, বিজ্ঞান ও ব্যবসায় শিক্ষা – এ তিনটি বিভাগে পাঠদান করা হয়।   পোশাক   শিশু শ্রেণি থেকে তৃতীয় শ্রেণী পর্যন্ত   ছেলেদের: নেভী  ব্লু ফুল প্যান্ট ও হাফ হাতা সাদা রং এর শার্ট। সাদা কেডস। নেভী ব্লু সোয়েটার।  মেয়েদের: নেভী ব্লু স্কার্ট কলারসহ ও সাদা রং এর মোজা। সাদা কেডস্, লাল সোয়েটার।   চতুর্থ শ্রেণি থেকে দশম শ্রেণি পর্যন্ত   ছেলেদের: নেভী ব্লু ফুলপ্যান্ট ও হাফহাতার সাদা রং এর শার্ট। সাদা কেডস। নেভী বঙ্গ সোয়েটার।  মেয়েদের: নেভী ব্লু কলার সহ ফ্রক ও সাদা পায়জামা, সাদা রং ওড়না ও সাদা স্কার্ফ। শীতকালে সম্মুখদিক খোলা লাল রং এর সোয়েটার।   কাব স্কাউট ২য় শ্রেণি – ৫ম শ্রেণি, বয়স্কাউট ৬ষ্ঠ শ্রেণি-১০ম শ্রেণি   কাব স্কাউট ও বয় স্কাউটের পোশাক নেভী ব্লু প্যান্ট আকাশী রং এর হাফ/ ফুল শার্ট, সবুজ বডারের লাল স্কার্ফ,কালো মোজা ও সু / পিটি সু।  গার্ল গাইড ও হলদে পাখি সাদা হাতা শার্ট কলার কামিজ বটল গ্রীন টাই ও সাদা বেল্ট। হলদে পাখি: সাদা ফ্রক, হলুদ টাই ও বেল্ট।   চিত্রশালা   তথ্যসূত্র   বহিঃসংযোগ     বিষয়শ্রেণী:ঢাকা জেলার বিদ্যালয় বিষয়শ্রেণী:ঢাকা জেলার মহাবিদ্যালয় বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত বিষয়শ্রেণী:৫৬ বিএনসিসি স্কোয়াড্রনের ইউনিট
কে. জে. হামিদা খানম ( – ১১ সেপ্টেম্বর ২০১৫) বাংলাদেশের একজন রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি একজন সাংসদ ছিলেন।  জীবনী কে. জে. হামিদা খানম পঞ্চম জাতীয় সংসদ নির্বাচনে সংরক্ষিত মহিলা আসন-২০ এর সাংসদ হিসেবে নির্বাচিত হয়েছিলেন। ১৯৯৬ সালে ষষ্ঠ জাতীয় সংসদ নির্বাচনেও তিনি সংরক্ষিত মহিলা আসন-২০ এর সাংসদ হিসেবে নির্বাচিত হয়েছিলেন।  কে. জে. খালেদা খানম ২০১৫ সালের ১১ সেপ্টেম্বর ঢাকার ইডেন মাল্টিকেয়ার হাসপাতালে ৭৫ বছর বয়সে মৃত্যুবরণ করেন।  তথ্যসূত্র  বিষয়শ্রেণী:২০১৫-এ মৃত্যু বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:১৯৪০-এর দশকে জন্ম বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:৫ম জাতীয় সংসদের সংরক্ষিত মহিলা আসনের সদস্য বিষয়শ্রেণী:৬ষ্ঠ জাতীয় সংসদের সংরক্ষিত মহিলা আসনের সদস্য
thumb|কৌণিক বেগের চিত্র পদার্থবিজ্ঞানে কৌণিক বেগ (ইংরেজি: Angular velocity ) বলতে সময়ের সাথে বস্তুর কৌণিক সরণের হারকে বোঝানো হয়। অর্থাৎ কোনো অক্ষের চতুর্দিকে ঘূর্ণায়মান কোনো বস্তু বা বিন্দু প্রতি একক সময়ে যে পরিমাণ কৌণিক দুরত্ব অতিক্রম করে, তাকে কৌণিক বেগ বলা হয়। এটি একটি ভেক্টর রাশি। এস.আই. পদ্ধতিতে কৌণিক বেগ পরিমাপের একক হলো রেডিয়ান প্রতি সেকেন্ড। এছাড়া একে ডিগ্রি প্রতি সেকেন্ড অথবা ঘূর্ণন প্রতি সেকেন্ডে (revolution per second- rps), ঘূর্ণন প্রতি মিনিট (revolution per minute-rpm) বা ঘূর্ণন প্রতি ঘণ্টাতেও (revolution per hour-rph) প্রকাশ করা হয়। একে ω বা Ω (গ্রিক বর্ণ ওমেগা) দ্বারা প্রকাশ করা হয়। কৌণিক বেগের দিক হলো বস্তুটি যে তলে ঘূর্ণায়মান, থাকে সেই তলের লম্ব বরাবর। যার দিক ডান হস্ত নিয়ম দ্বারা নির্ণয় করা যায়। (EM1) গতানুগতিক নিয়মানুসারে, ধনাত্মক কৌণিক বেগ দ্বারা বুঝায় বস্তুটি ঘড়ির কাটার বিপরীত দিকে ঘুরছে আর ঋণাত্মক কৌণিক বেগ দ্বারা বুঝায় বস্তুটি ঘড়ির কাটার দিকে ঘুরছে।  উদাহরণস্বরুপ, একটি ভূ-স্থির উপগ্রহ ২৪ ঘন্টায় পৃথিবীকে এক বার ঘুরে আসে তথা ঘুর্ণন সম্পন্ন করে। তাহলে এর কৌণিক বেগ হবে  বা একে যদি রেডিয়ানে লিখতে চাই তবে লিখব,   প্রধানত দুই ধরনের কৌণিক বেগ রয়েছে, যথা (ক) অরবিটাল কৌণিক বেগ ও (খ) স্পিন কৌণিক বেগ। অরবিটাল কৌণিক বেগ দ্বারা বুঝায় একটি বস্তু একটি স্থির বিন্দুর সাপেক্ষে কত দ্রুত ঘুরছে। অন্যদিকে স্পিন কৌণিক বেগ দ্বারা বুঝায় একটি বস্তু তার ঘূর্ণন অক্ষের সাপেক্ষে কত দ্রুত ঘুরছে।   একটি বস্তুর অরবিটাল কৌণিক বেগ    দুই মাত্রায় গতি  কোনো একটি বস্তু যদি  ব্যসার্ধের একটি কক্ষপথে  অক্ষের সাপেক্ষে সময়ের সাথে  কৌনিক সরণ ঘটে তবে এর কৌণিক বেগ হবে, ।  কে যদি রেডিয়ান এককে পরিমাপ করা হয় তবে বস্তুটি   অক্ষের সাথে যে বৃত্তচাপ অতিক্রম করে তার দৈর্ঘ্য । তাহলে এর রৈখিক বেগ হবে,  সুতরাং,    তথ্যসূত্র   বিষয়শ্রেণী:পদার্থবিজ্ঞান বিষয়শ্রেণী:চিরায়ত বলবিজ্ঞান বিষয়শ্রেণী:কোণ বিষয়শ্রেণী:ঘূর্ণন প্রতিসাম্য
মাকাও ক্রীড়া ও অলিম্পিক কমিটি (; এছাড়াও সংক্ষেপে আইওসি কোড এমএসি দ্বারা পরিচিত) হলো চীনের বিশেষ প্রশাসনিক অঞ্চল মাকাওয়ের জাতীয় অলিম্পিক কমিটি। এই সংস্থাটির ১৯৮৭ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর মাকাওয়ের তাইপায় অবস্থিত।  বর্তমানে মাকাও ক্রীড়া ও অলিম্পিক কমিটির সভাপতির দায়িত্ব পালন করছেন লো কেং সিউ; অন্যদিকে মহাসচিবের দায়িত্ব পালন করছেন ছান ছাক মো।  আরও দেখুন  অলিম্পিকে মাকাও  তথ্যসূত্র  বহিঃসংযোগ     বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে মাকাও বিষয়শ্রেণী:মাকাওয়ের ক্রীড়া পরিচালনা পরিষদ বিষয়শ্রেণী:১৯৮৭-এ মাকাওতে প্রতিষ্ঠিত বিষয়শ্রেণী:১৯৮৭-এ প্রতিষ্ঠিত ক্রীড়া সংস্থা
বানিয়াজুড়ী বাংলাদেশের মানিকগঞ্জ জেলার অন্তর্গত ঘিওর উপজেলার একটি ইউনিয়ন।   আয়তন   প্রশাসনিক কাঠামো  বানিয়াজুড়ী ইউনিয়ন ঘিওর উপজেলার আওতাধীন একটি ইউনিয়ন পরিষদ।  জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এটি মানিকগঞ্জ এর কেন্দ্রে অবস্থিত | এ ইউনিয়নের প্রশাসনিক কার্যক্রম ঘিওর উপজেলার আওতাধীন   জনসংখ্যার উপাত্ত   শিক্ষা  বানিয়াজুরী ইউনিয়ন স্কুল এন্ড কলেজ   যোগাযোগ ব্যবস্থা    জনপ্রতিনিধি    আরও দেখুন  ঘিওর উপজেলা মানিকগঞ্জ জেলা   তথ্যসূত্র    বহিঃসংযোগ   বিষয়শ্রেণী:ঘিওর উপজেলার ইউনিয়ন
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০৪:১৪, ৩১ জানুয়ারি ২০২৫ (ইউটিসি) :নাদিয়া স্টাইলস   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই পর্নোগ্রাফিক অভিনেত্রীর নিবন্ধটি WP:ENT বা WP:BIO কিংবা WP:GNG পূরণ করতে ব্যর্থ হয়েছে। নির্ভরযোগ্য সংবাদ মাধ্যমে উল্লেখযোগ্যভাবে কভারেজ নেই। ≈ MS Sakib  «আলাপ»  ০১:৩২, ২৩ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।